Voi, te rikkaat
Turvaks’ riistosaalisten
 loitte lujat vallitukset
 vankilat ja kapakat.

 Prelaattien suuren lauman
 palkkasitte paimentamaan
 kansaa, tuota vintiötä,
 jonka tyytymätön poru
 teiltä hyvän rauhan vei.

 Saitte riistaa viljalti,
 rikkautta runsaan auman,
 kultakasat kasvoi vaan.

 – Jatkui yhä vanha loru:
 ”täällä köyhät kärsikää”, –

 Kapakoissa, vankiloissa
 oli tungos tuskallinen. –
 Rauhaa siunasitte te.

 Mutta kerran keskiyöllä
 nousi orjalauma sankka
 raatajien joukko vankka;
 poru taaskin valtas maan.

 Ja, se jatkuu, vyöryks kasvaa,
 myrskynä jo myllertääpi, –
 Voi, te rikkaat, ihan teiltä
 Kaikki rauha karkaa pois!

Hilja Liinamaa.

Lähde: Työmiehen Joulu. 1906.

Hilja Pärssinen
Runot
Työmies
1906